آمریکادا فدرال تحقیقات بوروسو (FBI) و عدالت ناظیرلیگی‌نین 8 نوامبرداکی پرزیدنت سئچیم‌لری اؤنجه‌سین‌دکی حرکت‌لرینه دایر آراشدیرما باشلادیلدی.
عدلیه ناظیرلیگی باش موفتّیشی مایکل هوروویتز، بیر چوخ ایدارچی، آمریکا کونگره‌سی‌نین اوست سویه مسئول‌لاری، مختلیف تشکیلات‌لار و خالق‌دان گلن طلب اوزرینه آراشدیرما باشلاماق قراری آلدیغینی ائشیتدیردی.
آراشدیرمانین، دموکرات باشقان نامیزدی هیلاری کلینتونون فردی الکترونیک مکتوب‌لارینا دایر اسوروشدورمایا فوکوسلانیلاجاغی ایفاده ائدیلرکن اف. بی.آی باشقانی جیمز کومی‌نین سئچیم‌لردن اوّلکی بعضی آددیم‌لاری دا سوروشدورمادا اله آلینا‌جاق.
کومی‌نین سئچیم‌لره قیسا بیر زامان قالا آمریکا کونگره‌سینه گؤندردیگی "کلینتونا یئنی‌دن سوروشدورما آچیلا‌بیلر" مکتوبونون دا آراشدیرمادا اهمیت‌لی بیر یئر توتاجاغی ایفاده ائدیلیر.
گیزلی قالماسی لازیم اولان بعضی معلومات‌لارین اف. بی.آی طرفین‌دن آچیق ائدیلیب ائدیلمدیگینه یؤنلیک آراشدیرما دا ائدیله‌جک.
